**ПРОТОКОЛ № 41**

**ОТ ЗАСЕДАНИЕ ОИК – гр. Самоков**

**от 15.02.2016г.**

На 15.02.2016г. в гр. Самоков от 16.00 часа се проведе заседание на Общинска избирателна комисия – гр. Самоков.

Председателят на комисията Елена Милушева откри заседанието с проверка на присъстващите членове. На поименното повикване се установи, че присъстват 10 члена на ОИК – гр. Самоков, а именно:

1. Елена Милушева - председател;
2. Георги Димитров – заместник председател;
3. Иванка Андреева - секретар;
4. Василка Войнова - член;
5. Елисавета Оцетова - член;
6. Мария Иванова – член;
7. Ваня Николова – Гелова - член;
8. Веселин Радичев-член;
9. Емилия Константинова - член.

Отсъстващи:

1. Райко Масларски – член;
2. Елена Николчова – член.

След като се установи, че е налице необходимия кворум за вземане на решения Председателят откри заседанието на комисията.

**Протоколът от заседанието се води от Иванка Андреева.**

**Председателят предложи следния проект за дневен ред:**

1. Докладване на касационна жалба от БСП и взимане на становище по делото;
2. Докладване на касационна жалба от ПП „Обединен блок на труда – български лейбъристи” и взимане на становище по делото;
3. Докладване на касационна жалба от МК „БДЦ-ВМРО” и взимане на становище по делото;
4. Докладване на касационна жалба от КП „Реформаторски блок” и взимане на становище по делото;
5. Докладване на касационна жалба от Светлана Добрева Атанасова и взимане на становище по делото;

Елена Милушева: Ако няма забележки да гласуваме дневния ред.

Гласува се:

1. Елена Милушева- ЗА
2. Иванка Андреева - ЗА;
3. Георги Димитров – ЗА;
4. Василка Войнова - ЗА;
5. Елисавета Оцетова - ЗА;
6. Мария Иванова - ЗА;
7. Ваня Николова – Гелова - ЗА;
8. Веселин Радичев - ЗА;
9. Емилия Константинова – ЗА.

Гласували: 9 ; ЗА: 9; Против: 0

Дневният ред се приема.

**По точка 1 от дневния ред:** **Елена Милушева:** Срещу решение № 1041/22.12.2015г. на АССО по адм. дело № 984/2015г., е подадена Касационна жалба от Българска социалистическа партия, представлявана от адв. Красимир Григоров, с вх.№ 4329/28.12.2015г.

В жалбата е изразено становище, че решението на АССО е правилно и законосъобразно в частта, в която е оставена без разглеждане жалбата на Емил Кривошиев и производсттвото по нея е прекратено.

С жалбата се иска отмяна на първоинстанционното съдебно решение в частта, в която е обявен за недействителен проведения на 25.10.2015г. избор на общински съветници в община Самоков. Иска се произнасяне от ВАС по същество на спора, като се отмени Решение № МИ-212/26.10.2015г. на ОИК Самоков, в частта касаеща данните за получени преференции за кандидати за общински съветници под № 3 и № 29 от листата на БСП; връщане на изборните книжа в ОИК Самоков за обявяване на действителните резултати; да се укаже на ОИК Самоков да приеме решение за поправка на техническа грешка, допусната в протокола на ОИК с резултатите от гласуването за общински съветници при въвеждане на данните от протоколите на СИК в частта относно броя на преференциите, подадени за кандидатите за общински съветници, като за Ивалина Трендафилова Михайлова – да се чете „123”, вместо грешно отразените „117”; да се укаже на ОИК Самоков да извърши поправка на решението в частта относно създаване на списък „А” и списък „Б” на БСП, като се приеме подредба съгласно установените с решението на съда резултати.

Предлагам следното становище от ОИК Самоков: Не оспорваме жалбата в частта, с която се иска потвърждаване на решението на АССО в частта, в която е оставена без разглеждане жалбата на Емил Кривошиев и производсттвото по нея е прекратено и се иска отмяна на първоинстанционното съдебно решение в частта, в която е обявен за недействителен проведения на 25.10.2015г. избор на общински съветници в община Самоков.

Оспорваме като недопустима жалбата, в частта в която се иска да се укаже на ОИК Самоков да приеме решение за поправка на техническа грешка, допусната в протокола на ОИК с резултатите от гласуването за общински съветници при въвеждане на данните от протоколите на СИК относно броя на преференциите, подадени за кандидатите за общински съветници, като за Ивалина Трендафилова Михайлова – да се чете „123”, вместо грешно отразените „117”; да се укаже на ОИК Самоков да извърши поправка на решението в частта относно създаване на списък „А” и списък „Б” на БСП, като се приеме подредба съгласно установените с решението на съда резултати. Предмет на настоящото производство е законосъобразността на Решение № МИ-212/26.10.2015г. на ОИК Самоков. Съдържанието на протокола на ОИК за отчитане на резултатите от избора за общински съветници не е оспорено пред съда по реда на ГПК, поради което, същият се ползва със задължителна материална доказателствена сила на официален документ. И доколкото, процесното решение на ОИК отразява данните от протокола, същото се явява правилно и законосъобразно. Недопустимо е при неоспорване съдържанието на протокола пред първоинстанционния съд, в рамките на касационното производство да се иска да бъдат дадени указания за поправяне на документ, който по своето същество не е административен акт, подлежащ на съдебен контрол за законосъобразност.

Ако няма въпроси или възражения, предлагам комисията да гласува приемането на доклада и становището.

Гласува се:

1. Елена Милушева- ЗА
2. Иванка Андреева - ЗА;
3. Георги Димитров – ЗА;
4. Василка Войнова - ЗА;
5. Елисавета Оцетова - ЗА;
6. Мария Иванова - ЗА;
7. Ваня Николова – Гелова - ЗА;
8. Веселин Радичев - ЗА;
9. Емилия Константинова – ЗА.

Гласували: 9 ; ЗА: 9; Против: 0

**След проведеното гласуване ОИК – гр. Самоков прие доклада по жалбата на ПП БСП и становището по адм. дело 607/2016г. на ВАС.**

**По точка 2 от дневния ред:** **Елена Милушева:** Срещу решение № 1041/22.12.2015г. на АССО по адм. дело № 984/2015г., е подадена Касационна жалба от Емил Кривошиев – пълномощник на ПП „Обединен блок на труда – Български лейбъристи”, чрез адв. Екатерина Вададжийска, с вх.№ 3/04.01.2016г.

С жалбата се иска отмяна на първоинстанционното съдебно решение в частта, с характер на определение, с която жалбата на Емил Кривошиев е оставена без разглеждане и делото е прекратено в тази му част. Претендира се, че жалбата пред АССО е подадена в качеството на упълномощен представител на партията, а не в качеството на избран общински съветник. Иска да бъде отменено решението на АССО и в частта, с която е обявен за недействителен проведения на 25.10.2015г. избор на общински съветници в община Самоков и произнасяне на ВАС по същество, с което да бъде уважена жалбата му и да бъде разпоредено на ОИК Самоков да извърши преизчисляване на отчетения изборен резултат, предвид отчетените резултати от преброяването по приетата експертиза за СИК 44. Претендира разноски.

Предлагам следното становище от ОИК Самоков: Оспорваме жалбата от ПП „Обединен блок на труда – Български лейбъристи”, в частта в която е обжалвано първоинстанционното решение досежно прекратяването на делото по отношение на Емил Кривошиев. Считаме, че съдът правилно е заключил, че жалбата на Емил Николов Кривошиев е подадена в качеството му избран общински съветник от партия „Обединен блок на труда български лейбъристи“, поради което и е процесуално недопустима, като подадена от лице без правен интерес.

Не оспорваме жалбата в частта, с която се изска отмяна на първоинстанционното съдебно решение.

Оспорваме като недопустимо искането, при произнасянето си по същество, съдът да укаже на ОИК да извърши преизчисляване на резултатите от избора за общински съветници. На първо място, жалбоподателят не прави искане за връщане на преписката на ОИК за произнасяне с ново решение за обявяване на изборните резултати за общински съветници. По същество, в настоящето производство не е обжалвано незаконосъобразно действие на ОИК по смисъла на АПК (грешно изчисляване на резултатите). В тази връзка искането за преизчисляване не може да бъде предявено самостоятелно. И на второ място, по делото не се установиха обстоятелства, които биха довели до промяна на изборния резултат на ПП „Обединен блок на труда – Български лейбъристи”.

Ако няма въпроси или възражения, предлагам комисията да гласува приемането на доклада и становището.

Гласува се:

1. Елена Милушева- ЗА
2. Иванка Андреева - ЗА;
3. Георги Димитров – ЗА;
4. Василка Войнова - ЗА;
5. Елисавета Оцетова - ЗА;
6. Мария Иванова - ЗА;
7. Ваня Николова – Гелова - ЗА;
8. Веселин Радичев - ЗА;
9. Емилия Константинова – ЗА.

Гласували: 9 ; ЗА: 9; Против: 0

**След проведеното гласуване ОИК – гр. Самоков прие доклада по жалбата на ПП „Обединен блок на труда – Български лейбъристи” и становището по адм. дело 607/2016г. на ВАС.**

**По точка 3 от дневния ред:** Елена Милушева: Срещу решение № 1041/22.12.2015г. на АССО по адм. дело № 984/2015г., е подадена Касационна жалба от Местна коалиция „БДЦ-ВМРО”, представлявана от адв. Мая Христева, с вх.№ 19/05.01.2016г.

С жалбата се иска отмяна на първоинстанционното съдебно решение в частта, в която по жалба на Даниела Трохарова, в качеството и на регистриран кандидат за общински съветник, е обявен за недействителен проведения на 25.10.2015г. избор на общински съветници в община Самоков.

Изложени са аргументи, че в компетентността на първоинстанционния съд е да провери доколко твърденията на жалбоподателката за допуснати нарушения са налице, дали те са съществени и доколко са дали отражение на крайния изборен резултат за съответния жалбоподател. Твърди се, че съществени са само тези установени по съответния ред нарушения, които ако не биха били допуснати, изборният резултат за жалбоподателя, отразен в процесното решение на ОИК, би бил различен. Оспорено е като невярно и необосновано заключението на АССО, че изборът за общински съветници е недействителен, предвид на това, че за Даниела Трохарова и при поправяне на допуснатата техническа грешка, не се променя нито мястото и в листата, нито изборния резултат. Оспорва се като неоснователен изводът на съда за допуснати съществени нарушения при отчитане на гласовете в множество секции, тъй като е изложена невярна фактическа обстановка, без да е извършено преброяване на гласовете от вещо лице и без да са представени доказателства в тази насока.

Предлагам следното становище от ОИК Самоков: Не оспорваме жалбата от Местна коалиция „БДЦ-ВМРО” и молим същата да бъде уважена.

Ако няма въпроси или възражения, предлагам комисията да гласува приемането на доклада и становището.

Гласува се:

1. Елена Милушева- ЗА
2. Иванка Андреева - ЗА;
3. Георги Димитров – ЗА;
4. Василка Войнова - ЗА;
5. Елисавета Оцетова - ЗА;
6. Мария Иванова - ЗА;
7. Ваня Николова – Гелова - ЗА;
8. Веселин Радичев - ЗА;
9. Емилия Константинова – ЗА.

Гласували: 9 ; ЗА: 9; Против: 0

**След проведеното гласуване ОИК – гр. Самоков прие доклада по жалбата на Местна коалиция „БДЦ-ВМРО” и становището по адм. дело 607/2016г. на ВАС.**

**По точка 4 от дневния ред:** Елена Милушева: Срещу решение № 1041/22.12.2015г. на АССО по адм. дело № 984/2015г., е подадена Касационна жалба от КП „Реформаторски блок”, чрез пълномощника Светлана Атанасова.

С жалбата се иска отмяна на първоинстанционното съдебно решение в частта, в която е обявен за недействителен проведения на 25.10.2015г. избор на общински съветници в община Самоков.

Изложени са аргументи, че в компетентността на първоинстанционния съд е да провери доколко твърденията на жалбоподателката за допуснати нарушения са налице, дали същите водят до недействителност на изборния резултат. Твърди се, че разграничението между съществени и несъществени нарушения в изборния процес не е изследвано в достатъчна степен от първоинстанционния състав, в резултат на което и са изведени погрешни изводи. Доколкото няма легални дефиниции за понятията „съществено” и „несъществено” нарушение, съдебната практика налага прави това разграничение като характеризира като „съществено” това нарушение, каето само по себе си опорочава процедурата или при допускането му се променя крайният резултат, т.е. се опорочава вотът на избирателя. Изразено е становище, че такива съществени нарушения не са налице, поради което счита решението на ОИК за обявяване на изборните резултати за общински съветници за правилно. Изложени са аргументни за неточно отразяване на фактическата обстановка от съда. Претендира разноски.

Предлагам следното становище от ОИК Самоков: Не оспорваме жалбата от КП „Реформаторски блок” и молим същата да бъде уважена.

Ако няма въпроси или възражения, предлагам комисията да гласува приемането на доклада и становището.

Гласува се:

1. Елена Милушева- ЗА
2. Иванка Андреева - ЗА;
3. Георги Димитров – ЗА;
4. Василка Войнова - ЗА;
5. Елисавета Оцетова - ЗА;
6. Мария Иванова - ЗА;
7. Ваня Николова – Гелова - ЗА;
8. Веселин Радичев - ЗА;
9. Емилия Константинова – ЗА.

Гласували: 9 ; ЗА: 9; Против: 0

**След проведеното гласуване ОИК – гр. Самоков прие доклада по жалбата на КП „Реформаторски блок” и становището по адм. дело 607/2016г. на ВАС.**

**По точка 5 от дневния ред:** Елена Милушева: Срещу решение № 1041/22.12.2015г. на АССО по адм. дело № 984/2015г., е подадена Касационна жалба от Светлана Добрева Атанасова, общински съветник от КП „Реформаторски блок”, с вх.№ 4361 от 30.12.2015г.

С жалбата се иска отмяна на първоинстанционното съдебно решение в частта, в която е обявен за недействителен проведения на 25.10.2015г. избор на общински съветници в община Самоков.

Изложени са аргументи, че в компетентността на първоинстанционния съд е да провери доколко твърденията на жалбоподателката за допуснати нарушения са налице, дали същите водят до недействителност на изборния резултат. Твърди се, че разграничението между съществени и несъществени нарушения в изборния процес не е изследвано в достатъчна степен от първоинстанционния състав, в резултат на което и са изведени погрешни изводи. Изразено е становище, че такива съществени нарушения не са налице. По отношение приетото от съда от фактичеса страна са изложени конкретни възражения за липсата на нарушения, като в допълнение е направено възражение, ча обсъжданите протоколи, дори не са оспорени в хода на процеса. Претендира разноски.

Предлагам следното становище от ОИК Самоков: Не оспорваме жалбата от Светлана Добрева Атанасова, общински съветник от КП „Реформаторски блок” и молим същата да бъде уважена.

Ако няма въпроси или възражения, предлагам комисията да гласува приемането на доклада и становището.

Гласува се:

1. Елена Милушева- ЗА
2. Иванка Андреева - ЗА;
3. Георги Димитров – ЗА;
4. Василка Войнова - ЗА;
5. Елисавета Оцетова - ЗА;
6. Мария Иванова - ЗА;
7. Ваня Николова – Гелова - ЗА;
8. Веселин Радичев - ЗА;
9. Емилия Константинова – ЗА.

Гласували: 9 ; ЗА: 9; Против: 0

**След проведеното гласуване ОИК – гр. Самоков прие доклада по жалбата на Светлана Добрева Атанасова и становището по адм. дело 607/2016г. на ВАС.**

Елена Милушева: Колеги изчерпахме дневния ред, закривам заседанието.

ПРЕДСЕДАТЕЛЯТ ЗАКРИ ЗАСЕДАНИЕТО.

Този протокол се състои от 6 /шест/ страници.

ПРЕДСЕДАТЕЛ: Елена Милушева

СЕКРЕТАР: Иванка Андреева